en en id de is is vi hbs_lat is ast sk en is en is is is is is is is is is en en vi is lt is is lt is is fi is is fi is is is is is is ast is is is is is is lt is is is is is is is is is is is is is is is is is is is is is is is is is is is is is is is is is is is is hbs_lat hbs_lat en en hu hbs_lat is fr lt sv hu hu pl ceb pt en en sk is is is is is de de ru es cs it it es it it sv is it it ru is it it tr en it it it en is is de is en en en en en en is en pl is en en
9. - 10.  september 2017
Hjólað í miðbæ Reykjavíkur, í Laugardal og á Þingvelli.
Í ár verður Tour of Reykjavík skipt upp í tvær dagleiðir og næsta skref stigið í að gera keppnina að alþjóðlega viðurkenndri götuhjólakeppni að erlendri fyrirmynd þar sem að boðið er upp á fleiri en eina dagleið. Markmið viðburðarins er tvíþætt, annars vegar að almenningur taki virkari þátt í hjólreiðaviðburðum en ekki síður efla hjólreiðar á afreksstigi hér innanlands. Vonir standa til að erlend þátttaka aukist ár frá ári sem vonandi mun hvetja innlent hjólreiðafólk til dáða. Stefnan er sett á fjórar dagleiðir innan 5 ára. Tour of Reykjavík býður upp á fjölbreyttar hjólaleiðir fyrir alla þá sem áhuga hafa á hjólreiðum.
Í 120 km hjólaleiðinni sem fram fer 9. september verður farið í fylgd lögreglu frá Laugardal, um Mosfellsheiði til Þingvalla og Nesjavallarleið til baka. Áhersla verður lögð á fylgd allra keppenda er uppfylla uppgefin tímamörk við gatnamót Nesjavallarvegar og Suðurlandsvegar. Á laugardeginum gefst börnunum einnig tækifæri til að taka þátt.
Þann 10. september fer seinni dagleiðin fram en hún samanstendur af þremur tæplega 17km borgarhringjum eða samtals 50 km, þar sem m.a. verður hjólað um Sæbraut, niður í miðbæ og hringinn í kringum Tjörnina. Farið verður í gegnum marksvæðið að loknum hverjum hring svo stemmning ætti bæði að skapast á brautinni og á marksvæðinu. Þá verður í boði fyrir almenning, og þá sem yngri eru, að fara einn hring.
Til mikils verður að vinna fyrir samanlagðan árangur í 120 og 50km keppninni: 150.000kr.- fyrir 1. sætið, 100.000kr.- fyrir 2. sætið og 50.000kr.- fyrir 3. sætið. Verðlaunahafar fá einnig gjafabréf frá WOWair upp á 100.000kr.- fyrir 1. sætið, 50.000kr.- fyrir 2. sætið. Einnig fá vinningshafar í 1.- 3. sæti gjafabréf frá GÁP og glaðning frá Cintamani. Allir sem skrá sig í 120 km + 50 km keppnina fá síðerma bol frá Cintamani.
Rás- og endamark verður fyrir framan Laugardalshöllina en þar safnast þátttakendur saman fyrir ræsingu. Í Laugardalshöllinni verður hægt að nýta sér sérfræðiþjónustu starfsmanna helstu hjólaumboða og ef til vill versla það allra nauðsynlegasta. Afhending skráningagagna fer fram í Laugardalshöllinni föstudaginn 8. september 2017, frá kl. 15-18 en einnig verður hægt að skrá sig á staðnum. Skráningu á netinu lýkur kl. 23, fimmtudaginn 7. september.
Keppninni er stýrt frá Laugardalnum, og mun mótstjórn vera með aðsetur í Laugardal. Í ár verður stigið annað skref í átt að frekari götulokunum fyrir hjólreiðafólk, þar sem að öryggisbílar, lögregla, dómarabílar og aðrir þjónustubílar munu fylgja hjólreiðafólki á báðum dagleiðunum frá upphafi til enda.
Einkunnarorð Tour of Reykjavík eru “Hjólreiðar við allra hæfi ”.
Tour of Reykjavik er með fjórar mislangar vegalengdir og því er hægt að velja sér þá sem hentar getu og aldri hvers og eins.
120 km metra leiðin er krefjandi en hjóluð verður í fjölbreyttu og fallegu umhverfi. Lagt verður af stað úr Laugardalnum og hjólað sem leið liggur Vesturlandsveginn, beygt inn á Mosfellsheiði og hjólað á Þingvelli. Við þjónustumiðstöð á Þingvöllum verður beygt í norður í átt að Uxahryggjum. Hjólað er að s.k. „Meyjarsæti“ en þar verður snúið við og sama leið farin til baka. Á bakaleiðinni er farið um Grafning og Nesjavallaleið til Reykjavíkur. Frá Suðurlandsvegi fylgja þjónustubílar og mótorhjól hjólurum niður Suðurlandsveg,  Ártúnsbrekku og stystu leið í Laugardal. Fyrirkomulag og reglur keppninar taka mið af því liðakeppni (sjá reglur). Keppnin verður ræst verður kl. 8:00 frá Laugardalshöll, hjólreiðamenn koma saman á bílastæði við Laugardalshöll. Hjólað verður í fylgd lögreglu upp á Miklubraut, þar sem framkvæmt verður fljúgandi start. Fyrst er körlum startað og svo konum. Á undan og eftir fara dómarabílar en fylgdin er mest með fremstu mönnum (sjá reglur). Virk tímataka verður í boði svo þátttakendur fái staðfestan tíma og veitt verða verðlaun fyrir efstu þrjú sætin í helstu aldursflokkum karla og kvenna.
Hjólaleiðin tekur mið af aldri barnanna en leitast verður við að upplifun þeirra verði sem eftirminnilegust. Hjólaður verður hringur í Laugardalnum og meðal annars farið um þrönga og skjólsæla skógarstíga. Hjólaleiðin á að henta börnum frá þriggja til tíu ára en þó er vissara að þau yngstu séu í fylgd fullorðinna. Engin tímataka er í þessari vegalengd og engin verðlaun önnur en ánægjan. Hjólakraftur mun annast skipulag og framkvæmd barnabrautar viðburðarins en samtökin hafa á undanförnum árum látið að sér kveða í hjólreiðum á Íslandi. Andvirði verðlaunapenings allra þátttakenda Tour of Reykjavík mun renna til samtakanna.
Ræst verður kl. 14:00 frá Laugardalshöll og þátttakendum er boðið í Laugardalslaugina að viðburði loknum.
Hjólaleiðin liggur frá Laugardalnum, um Álfheima og Langholtsveg, inn á Sæbraut, fram hjá Hörpu og inn Lækjargötu. Hjólaður er Fríkirkjuvegur kringum Tjörnina, Lækjargata aftur til baka og Sæbrautin. Þegar hjólað er inn Álfheimana á bakaleiðinni er haldið áfram og Suðurlandsvegur hjólaður fyrir ofan Laugardalinn þar er síðan beygt inn Reykjaveg og strax inn Engjaveg og í gegnum markið. Farnir verða þrír hringir á lokuðu svæði fyrir umferð, í fylgd lögreglu og dómarabíla.  Vonir standa til að á brautinni myndist skemmtileg stemning allra þeirra sem áhuga hafa á hjólreiðum og því ætti leiðin að henta bæði fyrir keppnisfólk og almenning. Keppnin verður ræst kl. 8:00 frá Laugardalshöll þar sem að hjólreiðamenn koma saman á bílastæði við Laugardalshöll. Hraðahólf í upphafi skipta hópnum upp, þannig að fremstu menn frá fyrri dagleið fara fyrst af stað. Fremsti hópur fær fylgd og ber öðrum að víkja fyrir þeim eins og frekast er kostur (sjá reglur). Virk tímataka verður í boði svo þátttakendur fái staðfestan tíma og veitt verða verðlaun fyrir efstu þrjú sætin í helstu aldursflokkum karla og kvenna.
Aðalbakhjarl keppninnar WOWair veitir sigurvegurum keppninnar gjafabréf, 1. sæti upp á 50.000kr.-, og 2. sætinu 25.000kr-. Einnig fá vinningshafar í 1. - 2. og 3. sæti gjafabréf frá GÁP og glaðning frá Cintamani. Keppendum í 50 km er boðið í Laugardalslaugina að viðburði loknum.
Farinn er einn hringur á lokuðu svæði (sami hringur og fyrir 50 km keppni) fyrir umferð þar sem áhersla verður á að þátttakendur njóti þess að hjóla á auðum götum borgarinnar. Þátttakendur munu geta farið þessa vegalengd á sínum hraða án þess að það sé nokkuð verið að ýta á eftir þeim. Hjólaleiðin liggur frá Laugardalnum, um Álfheima og Langholtsveg, inn á Sæbraut, fram hjá Hörpu og inn Lækjargötu. Hjólaður er Fríkirkjuvegur kringum Tjörnina, Lækjargata aftur til baka og Sæbrautin. Þegar hjólað er inn Álfheimana á bakaleiðinni er haldið áfram og Suðurlandsvegur hjólaður fyrir ofan Laugardalinn þar er síðan beygt inn Reykjaveg og strax inn Engjaveg og í gegnum markið.
Keppni verður ræst kl. 10:30 frá Laugardalshöll og þátttakendum er boðið í Laugardalslaugina að viðburði loknum. Virk tímataka verður í boði svo þátttakendur fái staðfestan tíma og veitt verða verðlaun fyrir efstu þrjú sætin í flokki 15 ára og yngri. Áhersla verður lögð á fjölskylduvæna upplifun, brautin er talin æskileg fyrir börn frá 10 ára aldri. Þátttakendum er boðið í Laugardalslaugina að viðburði loknum.
Víðtækar götulokanir og truflun á umferð verða vegna Tour of Reykjavik laugardaginn 9. september og þá sérstaklega sunnudaginn 10. september þegar keppt verður innan borgarmarkanna.
Nánari upplýsingar verða gefnar upp um þær þegar nær dregur.
Okkur er öryggi þátttakenda efst í huga. Vinsamlega lesið reglurnar vel og virðið þær þegar í keppnina er komið.
1. Reglur þessar eru fyrst og fremst hugsaðar til að tryggja öryggi allra keppenda og biðlum við til keppenda um að sýna mótshöldurum skilning og fara eftir reglunum í einu og öllu.
2. Almenn umferðarlög gilda fyrir alla keppendur en þó verður fylgd og þjónusta mest við þá fremstu.
3. Frá gatnamótum Hafravatnsvegar og Suðurlandsvegar fara þeir þátttakenda í fylgd lögreglu, dómarabíla, þjónustubíla og mótorhjóla í mark sem náð hafa tímatakmörkum, þ.e. 4.10 klst. Þrátt fyrir     fylgdina þá eru keppendur á eigin ábyrgð og ber að gæta að sér alls staðar þar sem að þeir hjóla í umferð. Þeir sem ekki ná tímatakmörkum verður beint inn á göngustíg við Norðlingavað/braut.
4. Í liðakeppni eru fimm keppendur, þrír bestu tímarnir telja í liðakeppninni í karla og kvennaflokki. Hver keppandi getur einungis verið í einu liði. Það má ekki nýta sér skjól af gagnstæðu kyni.
5. Hvert lið í liðakeppninni getur sótt um að hafa einn fylgdarbíl í 120 km hjólaleiðinni en annars eru þeir bannaðir. Mótstjórn ákveður hvaða lið mega vera með fylgdarbíl og hver ekki. Of margir bílar í   braut getur haft hættu í för með sér. Fylgdarbíll getur aðstoðað með fatnað, slöngur, dekk og verkfæri. Einnig má skipta um gjarðir í keppninni**.
6. Akstur á braut:
a. Öryggisbíll leiðir fremstu hjólara í 17km, 50km og 120km alla leið frá rásmarki í endamark.
b. Mótorhjól lögreglu leiðir í 120km brautinni þar sem að brautin er ekki að öllu lokuð fyrir umferð.
c. Mótorhjól lögreglu leiða í 50km keppni og gegna því hlutverki að hliðra til fyrir fremsta hjólreiðafólki, bæði þegar það hringar aðra keppendur og gagnvart öðrum utanaðkomandi þáttum.
d. Með fremstu hópum fylgja rauðmerktir dómarabílar (einn í 17km, einn í 50km og tveir í 120km)
e. Þjónustubíll/skúffa fylgir á eftir hjólurum og tekur upp þá sem gefast upp, biluð hjól og annan búnað á braut. Dómari í þjónustubíl gegnir því hlutverki að dæma keppendur úr leik ef metur  viðkomandi keppanda ekki færan um að klára keppnina.
f. Fjölmiðlabíll fylgir eftir fremstu hjólurum í 120km keppninni.
7. Allir keppendur skulu hjóla með reiðhjólahjálm á meðan á keppni stendur.
8. Liggistýri, letingjar, TT-bars eða annar sambærilegur búnaður er bannaður í 120km og 50km keppninni. Venjulegir stuttir stýrisendar (festir á enda fjallahjólastýris) eru leyfðir. Öll hjól eru leyfð en ITT gjarðir bannaðar.
9. Öll venjuleg reiðhjól eru leyfileg í keppninni, en gæta skal að búnaður á því (ef til staðar), svo sem standari, bögglaberi, bretti eða annað slíkt, sé vel festur, og af búnaðinum stafi ekki hætta fyrir   aðra keppendur.
10. Tímataka er í öllum vegalengdum en einungis er ábyrgst að s.k. virk tímataka með flugu í 50km og 120km. Tímatökuflöguna þurfa þátttakendur að festa á hjól. Hún skal vera á gafli. Engin flaga enginn tími. Flögunni verður að skila, starfsmaður tekur flöguna af hjólinu í lok keppni.
11. Umgengni: Hjálpumst að við að halda náttúru okkar lands hreinni og fallegri. Óheimilt er með öllu að kasta frá sér rusli á leiðinni, þ.m.t. drykkjarílát, umbúðum utan af orkugeli eða orkubitum. Glerílát eru bönnuð. Brot á þessu varðar ævilangt keppnisbann.
12. Keppendur eru á eigin ábyrgð í keppninni, sbr. skilmálar í skráningakerfi og ef hjólreiðafólk slasast þá ber því að leita til bráðamóttöku Landspítalans (112).
13. Tryggingar: dýr hjól ber að tryggja sérstaklega og í hjólreiðakeppni er réttast að vera slysatryggð/ur.
14. Keppnin fer að nokkru leyti fram á opnum vegum, og ber keppendum að virða umferðarreglur öllum stundum, t.d. þegar bílum er mætt, eða þegar hjólað er út á akbraut.
15. Keppandi mælist kominn í mark þegar fremsti punktur framdekks snertir lóðlínu yfir fremri brún marklínu.
16. Öryggisreglur í umferð:
a. Keppendur sem nema staðar ber að færa sig strax út í vegarkant.
b. Keppendur er hætta keppni, er bent á að færa hjólið út fyrir vegarkant en þó helst þannig að það sé sýnilegt fyrir þjónustubíla Tour of Reykjavík
c. Tour of Reykjavík fer að nokkru leyti fram á almennum þjóðvegum þannig að keppendur ættu ekki að hjóla samhliða þar sem það getur hindrað umferð. Óreyndum keppendum er ráðlagt að hjóla ekki saman í knippum.
d. Best er að fara ekki of geyst í byrjun til þess að hafa orku fyrir seinni hluta keppninnar.
e. Ekki taka fram úr öðru hjólreiðafólki nema öllu sé óhætt!
17. Keppendur eru hvattir til að klæða sig eftir veðri enda allra veðra von á þessum árstíma.
18. Bannað er að nýta sér skjól af utanaðkomandi farartækjum í keppni.
19. Í 120km keppninni verður keppendum startað á sama tíma frá Laugardalnum en þó þannig að karlkyns þátttakendur fara fyrst af stað í knippu og kvenkyns keppendur þar strax á eftir. Þegar komið er niður á Miklubraut verður keppninni startað kynskipt með formlegum hætti en fram að því er hópnum haldið saman í einum hóp (controled start).
20. Á síðustu 100m í endaspretti skal keppandi undantekningalaust halda beinni línu, og hafa a.m.k. aðra hönd á stýri. Við brot á þessari reglu skal dæma keppandann í síðasta sæti í þeim hópi sem hann var í. Hafi hegðunin ekki haft nein áhrif á úrslit sprettsins er dómara heimilt að láta áminningu nægja.
21. Myndataka: Íþróttabandalag Reykjavíkur áskilur sér rétt á að nota myndir og myndbandsbúta af þátttakendum í markaðsefni keppninnar.
22. Brot á reglum:
a. Þátttakendur sem ekki fara eftir ofangreindum reglum eiga á hættu að verða skráðir úr mótinu.
b. Mótsnefnd áskilur sér rétt til að stöðva í ræsingu hvern þann sem ekki fylgir þessum reglum.
**Fylgdarbílar eru leyfðir í brautinni. Þau lið sem hyggjast vera með fylgdarbíl þurfa að sækja um það viku fyrir keppni, þar sem fram kemur skráningarnúmer á bifreið, nafn á bílstjóra og GSM númer bílstjóra.
Fylgdarbílar skulu í einu og öllu fara eftir fyrirmælum dómara. Þegar tími á milli hópa er orðinn 30 sekúndur eða meiri og dómari telur það vera öruggt að fara á milli hópa færir dómarabíllinn sig á milli hópanna og þeir fylgdarbílar sem eiga liðsmenn í þeim hóp fylgja á eftir. Til að minnka slysahættu er fylgdarbílum almennt ekki heimilt að keyra upp að keppendum nema ef um brýna nauðsyn sé að ræða.  Hlutverk fylgdarbíla skal fyrst og fremst takmarkast við að aðstoða keppendur ef óhöpp verða, t.d. springur á dekki o.þ.h.  Fylgdarbílum er ekki heimilt að rétta keppendum vatnsbrúsa né mat nema í algerum undantekningatilfellum, svo sem ef keppandi hefur misst brúsa.
Keppnisstjórn minnir í þessu sambandi á drykkjarstöðvar sem verða staðsettar við þjónustumiðstöð á Þingvöllum og KOTM á Nesjavallaleið.  Fylgdarbílum er óheimilt að keyra upp að keppendum til að gefa millitíma.
Fylgdarbílar skulu almennt alltaf keyra á eftir dómara, þeir mega aldrei vera á milli dómarabíls og keppenda.  Eftir að komið er inn á borgarhringinn skulu fylgdarbílar keyra í mark án þess að hafa frekari afskipti af keppninni.
Verði misbrestur á að fylgdarbílar fylgi ofangreindum reglum varðar það tímavítum eða brottvísun úr keppni þess keppanda eða liðs sem í hlut á.
GÚSTAF ADOLF HJALTASON (FORMAÐUR)
ÁRNI GUÐMUNDUR GUÐMUNDSSON (KONUR-120KM)
GUÐMUNDUR B. FRIÐRIKSSON (50KM)
Forskráning í Tour of Reykjavik 2017 er hafin. Afhending skráningagagna fer fram í Laugardalshöll föstudaginn 8. september kl.15-18. Einnig verður hægt að skrá sig á staðnum. Skráningu lýkur kl: 23:00 fimmtudaginn 7. september.
Smelltu hér til að skoða lista yfir forskráða þátttakendur.
Athugið að ekki vildu allir láta nafn sitt birtast á þátttökulista.
50 km- 13 ára og eldri
120 km - 18 ára og eldri
120 km + 50 km
Smellið hér til að finna úrslit í Tour of Reykjavik 2016.
Rás2 mun fjalla ítarlega um Tour of Reykjavik .
Tour of Reykjavik er í umsjón Íþróttabandalags Reykjavíkur (ÍBR) sem eru samtök íþróttafélaganna í Reykjavík. Aðrir viðburðir á vegum ÍBR eru Reykjavíkurmaraþon Íslandsbanka, Laugavegurinn - Ultra Maraþon, Miðnæturhlaup Suzuki og Reykjavíkurleikar.
Íþróttabandalag Reykjavíkur – Engjavegi 6 – 104 Reykjavík
ibr@ibr.is – 535 3700
Greiðsluskilmálar og almennir skilmálar